Държавен вестник, бр. 23, 2006 г., стр. 72

С Т Р .  72
Д Ъ Р Ж А В Е Н   В Е С Т Н И К
Б Р О Й  23
НАРЕДБА № 27
от 28 февруари 2006 г.
за мерките за профилактика, ограничаване и
ликвидиране на някои особено опасни заразни
болести по рибите
Раздел I
Общи положения
Чл. 1. С тази наредба се определят мерките
за профилактика, ограничаване и ликвидиране
на следните особено опасни болести по рибите:
инфекциозна анемия по сьомгите, вирусната
хеморагична септицемия по пъстървовите риби,
инфекциозната хемопоетична некроза по пъс-
тървовите риби, посочени в заповед на минис-
търа на земеделието и горите.
Чл. 2. При установяване на болестите по
чл. 1 те се обявяват и регистрират съгласно
чл. 50 от Закона за ветеринарномедицинската
дейност (ЗВД).
Чл. 3. (1) Генералният директор на Нацио-
налната ветеринарномедицинска служба
(НВМС) утвърждава план за действие (контин-
генс план), който се прилага при съмнение или
възникване на някоя от болестите по чл. 1.
(2) Планът за действие (контингенс план)
по ал. 1 се изготвя съгласно критериите и изис-
кванията, посочени в приложение № 1.
Раздел II
Задължения на физическите и юридическите
лица и държавните органи при провеждане на
мерките за профилактика, ограничаване и
ликвидиране на болестите по чл. 1
Чл. 4. Националната ветеринарномедицин-
ска служба чрез регионалните ветеринарноме-
дицински служби (РВМС), на чиято територия
се намират рибовъдните ферми, в които се раз-
въжда и\или отглежда риба, възприемчива към
болестите по чл. 1:
1. по реда на чл. 135 и 136 ЗВД участва в оце-
няването на проектите за изграждане или ре-
конструкция и въвеждането в експлоатация на
фермите;
2. регистрира фермите по реда на чл. 137 ЗВД
и издава удостоверение за регистрация, като
данните в регистъра са с постоянен срок на
съхранение и подлежат на текущо обновяване.
Чл. 5. (1) Собственикът на регистрирана-
та рибовъдна ферма по ал. 1 или определен от
него служител съхранява документите, отна-
сящи се до:
1. внесената жива риба и оплоден хайвер—
брой или тегло, размер, произход и доставчик;
2. изнесената жива риба и оплоден хайвер—
брой или тегло, размер и обекта, в който са
доставени;
3. проведените профилактични мероприятия
и диагностични изследвания и установената
смъртност при рибите.
(2) Документите по ал. 1 се съхраняват за
срок 4 години от датата на получаването им и са
на разположение при поискване за проверка от
органите на НВМС.
(3) Собственикът на регистрираната ферма
по чл. 4 или определен от него служител води
дневник, съдържащ информацията по ал. 1, кой-
то се актуализира.
Раздел III
Мерки за профилактика, ограничаване
и ликвидиране на болестите по чл. 1
Чл. 6. (1) При съмнение или възникване на
някоя от болестите по чл. 1 собственикът на
рибовъдната ферма е длъжен незабавно да ин-
формира директора на съответната РВМС, на
чиято територия се намира обектът.
(2) До потвърждаване или отхвърляне на
съмнението по ал. 1 собственикът на рибовъд-
ната ферма предприема мерките по чл. 8, ал. 1.
Чл. 7. При възникване на съмнение за зараз-
на болест по чл. 1 официален ветеринарен ле-
кар от съответната РВМС незабавно предприе-
ма мерки за потвърждаване на диагнозата, ко-
ито включват патологоанатомично изследване
на умряла риба и изпращане на проби за лабо-
раторно изследване.
Чл. 8. (1) Официален ветеринарен лекар от
съответната РВМС поставя рибовъдната фер-
ма под контрол до потвърждаване на диагноза-
та, като:
1. се изисква от собственика или упълномо-
щено от него лице:
а) да направи преброяване на всички видове
и технологични групи риби—умрели, болни и
подозрителни за заболяване;
б) да актуализира информацията по буква
“а” с цел отчитане нарастването на популация-
та и повишаване на смъртността;
в) да предостави при поискване информация
по букви “а” и “б”;
2. се забранява изнасянето от фермата на
жива или умряла риба и оплоден хайвер;
3. се извършва обезвреждане на умрялата
риба под контрола на официален ветерина-
рен лекар;
4. се забранява внасяне или изнасяне на фу-
ражи, риболовен и рибовъден инвентар или
други предмети или субстанции като отпадъци,
които могат да бъдат носители на заразния
причинител;
5. влизането и излизането на лица и превоз-
ни средства във или от рибовъдната ферма се
допуска с писмено разрешение на официалния
ветеринарен лекар;
6. контролира използването на подходящи
средства за дезинфекция на входа и изхода на
фермата.
(2) Официалният ветеринарен лекар извър-
шва епизоотологично проучване съгласно чл. 11.